Izziņa par atzinumos sniegtajiem iebildumiem

**Darba aizsardzības jomas attīstības plāns 2021.-2023.gadam**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| DatumsSaskaņošanas dalībniekiSaskaņošanas dalībnieki izskatīja šādu ministriju (citu institūciju) iebildumus Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | 09.07.2021.Tieslietu ministrijaFinanšu ministrijaAizsardzības ministrijaEkonomikas ministrijaIekšlietu ministrijaPārresoru koordinācijas centrsLatvijas Brīvo arodbiedrību savienībaLatvijas Darba devēju konfederācijaLatvijas Tirdzniecības un rūpniecības kameraTieslietu ministrijaFinanšu ministrija |
|  |  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Tieslietu ministrija** 2021. gada 13. maijā Valsts sekretāru sanāksmē tika izsludināts Labklājības ministrijas sagatavotais pamatnostādņu projekts "Sociālās aizsardzības un darba tirgus politikas pamatnostādnes 2021.-2027. gadam" (VSS-434, turpmāk – pamatnostādņu projekts), kura Ministru kabineta rīkojuma 3.2. apakšpunktā noteikts uzdevums Labklājības ministrijai sagatavot un labklājības ministram līdz 2021. gada 1. septembrim iesniegt noteiktā kārtībā Ministru kabinetā plāna projektu "Darba aizsardzības jomas attīstības plāns 2021.-2023. gadam." Vēršam uzmanību, ka pamatnostādņu projekts vēl nav apstiprināts. Ņemot vērā, ka plāna projekts izstrādāts pamatnostādņu īstenošanai, nevar veidoties situācija, ka plāna projekta īstenošana tiek uzsākta vēl pirms pamatnostādņu projekta apstiprināšanas. Ievērojot minēto, aicinām virzīt pamatnostādņu projektu un plāna projektu izskatīšanai Ministru kabinetā vienlaikus, attiecīgi precizējot pamatnostādņu projekta Ministru kabineta rīkojuma projektu, vai iesniegt Ministru kabinetā plāna projektu pēc pamatnostādņu projekta apstiprināšanas. | **Iebildums ņemts vērā**Plāna projekts tiks virzīts izskatīšanai Ministru kabinetā vienlaikus ar pamatnostādņu “Sociālās aizsardzības un darba tirgus politikas pamatnostādnes 2021.-2027. gadam” projektu, attiecīgi precizējot pamatnostādnēm pievienoto MK rīkojuma projektu.  |  |
|  | **V Ietekmes novērtējums uz valsts un pašvaldību budžetu** | **Finanšu ministrija**Ņemot vērā, ka plāna projekts paredz ieviest pasākumus, kuriem publiskā finansējuma piešķiršana ir kvalificējama kā komercdarbības atbalsts, lai nodrošinātu nepārprotamu izpratni, ka pasākuma ieviešanā tiks ievērotas komercdarbības atbalsta kontroles normas, lūdzam plāna projektu papildināt ar norādi, ka**,** ieviešot pasākumus, kuriem publiskā finansējuma piešķīrums ir kvalificējams kā komercdarbības atbalsts, pasākuma ieviešanā tiks ievērots atbilstošs komercdarbības atbalsta kontroles regulējums.  | **Iebildums ņemts vērā**Papildināta plāna projekta V sadaļa.  | **V Ietekmes novērtējums uz valsts un pašvaldību budžetu**[…]Ieviešot pasākumus, kuriem publiskā finansējuma piešķīrums ir kvalificējams kā komercdarbības atbalsts, pasākuma ieviešanā tiks ievērots atbilstošs komercdarbības atbalsta kontroles regulējums. |
| **Priekšlikumi** |
| 1. |  | **Finanšu ministrija**Ierosinām pārskatīt plāna projekta 1.rīcības virziena 4.uzdevuma abiem pasākumiem noteiktos izpildes termiņus 2023.gadā, ņemot vērā, ka jau šobrīd vairāk kā gadu liela daļa strādā attālinātā darba režīmā un informatīvie materiāli par darba devēju un nodarbināto pienākumiem, kā arī informatīvi izglītojošie pasākumi par darba aizsardzības jautājumiem dažādās nodarbinātības formās (piemēram, attālinātais darbs, platformu darbs) būtu nepieciešami ātrāk, nekā vēl pēc diviem gadiem.  | **Priekšlikums ņemts vērā**Sniedzam skaidrojumu, ka plānā ir iekļauti pasākumu izpildes beigu termiņi. Vairums pasākumu ar izpildes termiņu 2023.gads, tiks īstenoti arī 2021.un 2022.gadā, tai skaitā arī 1.rīcības virziena 4.uzdevuma pasākumi, kas attiecas uz izpratnes veicināšanu par nestandarta/ jaunajās nodarbinātības formās strādājošajiem, sasniedzot noteiktos rezultatīvos rādītājus 3 gadu periodā.  |  |
| 2. |  | **Finanšu ministrija**Lūdzam izvērtēt iespēju papildināt plāna projektu ar informāciju par 2021.gada 13.maija Valsts sekretāru sanāksmē  (turpmāk – VSS) izsludinātā (prot. Nr.18 5.§, VSS-406) programmas projekta “Eiropas Savienības struktūrfondu un Kohēzijas fonda 2021.–2027.gada plānošanas perioda darbības programma” (turpmāk – DP 2021.–2027.gada plānošanas periodam) 4.3.3.specifiskā atbalsta mērķa “Uzlabot visu darba meklētāju, jo īpaši jauniešu, ilgstošo bezdarbnieku un nelabvēlīgā situācijā esošu grupu, kā arī neaktīvo personu piekļuvi nodarbinātībai, veicināt pašnodarbinātību un sociālo ekonomiku” (turpmāk – 4.3.3.SAM) ietvaros plānoto.Vēršam uzmanību, ka atbilstoši VSS izsludinātajai DP 2021.–2027.gada plānošanas periodam 4.3.3.SAM ietvaros ir paredzēts pasākums preventīvās kultūras darba tiesību un darba aizsardzības jomā sekmēšanai, kur plānota darba tirgus institūcijas, kura atbild par valsts uzraudzības un kontroles īstenošanu darba tiesisko attiecību un darba aizsardzības jomā, veiktspējas stiprināšana, veicinot kompetences attīstību un pilnveidojot nodarbināto un darba devēju zināšanas u.c. atbalstāmās darbības. Vienlaikus lūdzam norādīt plāna projektā, ka pasākuma plānotais finansējums ir indikatīvs.  | **Priekšlikums nav ņemts vērā.** Tā kā šobrīd vēl nav noteikti konkrēti pasākumi darba aizsardzības jomā Eiropas Savienības struktūrfondu un 2021.–2027.gada plānošanas periodam, šobrīd plānā tie netiek iekļauti. Paredzēts, ka minētā atbalsta ietvaros īstenojamie pasākumi tiks iekļauti darba aizsardzības jomas attīstības plānā nākamajam periodam – 2024.-2027.gadam.  |  |
| 3. | MK rīkojuma projekts.3. Labklājības ministrijai sagatavot un labklājības ministram līdz 2024.gada 1.septembrim iesniegt noteiktā kārtībā Ministru kabinetā plāna ietekmes izvērtējumu. | **Pārresoru koordinācijas centrs**Vēršam uzmanību, ka saskaņā ar *MK 2014.gada 2.decembra noteikumu Nr.737 "Attīstības plānošanas dokumentu izstrādes un ietekmes izvērtēšanas noteikumi"* 27. un 42.1.punktu, pamatnostādņu īstenošanai izstrādātā plāna ietekmes izvērtējumu ietver attiecīgo pamatnostādņu ietekmes izvērtējumā. Līdz ar to, aicinām svītrot plānam pievienotā Ministru kabineta rīkojuma 3.punktu, vienlaikus, papildinot to ar uzdevumu Labklājības ministrijai noteiktā termiņa izstrādāt Darba aizsardzības jomas attīstības plānu nākamajam periodam; | **Priekšlikums ņemts vērā**Attiecīgi precizēts rīkojuma projekts  | MK rīkojuma projekts.3. Labklājības ministrijai sagatavot un labklājības ministram līdz 2024.gada 1.jūnijam iesniegt noteiktā kārtībā Ministru kabinetā plāna projektu “Darba aizsardzības jomas attīstības plāns 2024.-2027.gadam”. |
| 4. |  | **Pārresoru koordinācijas centrs**Lūdzam nodrošināt plāna saskaņotību ar  *Sociālās aizsardzības un darba tirgus politikas pamatnostādņu projektā* minēto, jo, piemēram, pamatnostādņu projektā 2.3. uzdevumam - *paaugstinot sabiedrības, īpaši darba devēju, nodarbināto un darba aizsardzības speciālistu informētības un izpratnes līmeni par darba aizsardzības jautājumiem (dažādās nodarbinātības formās) un veicinot preventīvās kultūras attīstību* - paredzēti 66,760 euro/ gadā, bet plāna projektā - 81,560 euro/gadā.  | **Priekšlikums ņemts vērā.**Pārskatīts plāna projektā un pamatnostādņu projektā ietvertais finansējums. Gan pamatnostādnēs, gan plānā 2.3. uzdevumam - *paaugstinot sabiedrības, īpaši darba devēju, nodarbināto un darba aizsardzības speciālistu informētības un izpratnes līmeni par darba aizsardzības jautājumiem (dažādās nodarbinātības formās) un veicinot preventīvās kultūras attīstību* - paredzēti 66,760 euro/ gadā no Sociālās apdrošināšanas speciālā budžeta. Plāna projektā 81,560 euro gadā paredzēts finansējums no Sociālās apdrošināšanas speciālā budžeta 1. rīcības virzienam - *Iekļaujošs darba tirgus ikvienam un kvalitatīvas darba vietas, atbalstot ilgtermiņa līdzdalību darba tirgū*, kurā ietilpst arī citi uzdevumi.  |  |
| 5. |  | **Iekšlietu ministrija** Priekšlikums izvērtēt iespēju papildināt projekta Uzdevumu Nr. 1 ar pasākumu par darba vides risku novērtēšanu un darba devēja un nodarbinātā atbildību un sadarbību drošas un veselībai nekaitīgas darba vietas izveidē un nodrošināšanā attālinātā darba gadījumā.Rūpējoties par drošu, ergonomisku un veselībai nekaitīgu darba vidi, joprojām aktuāls ir jautājums par to kā, respektējot nodarbinātā privātās dzīves neaizskaramību, situācijā, kad nodarbinātais strādā attālināti, darba devējs var gūt pārliecību par drošu darba vidi, kas saskaņā ar Darba aizsardzības likumu ir darba devēja atbildība.Ņemot vērā minēto, Iekšlietu ministrija izsaka priekšlikumu precizēt projektu, norādot darba devēja atbildības apjomu un nodarbinātā līdzatbildību drošas darba vides izveidē un nodrošināšanā, nodarbinātajam strādājot attālināti. | **Priekšlikums ņemts vērā daļēji.** Plānā tiek ietverti īstenojamie pasākumi, savukārt darba devēju un nodarbināto atbildības sadalījums izriet no normatīvajiem aktiem. Plāna projektā ir iekļauti pasākumi darba devēju, nodarbināto un darba aizsardzības speciālistu izpratnes paaugstināšanai par attālināto darbu, un to ietvaros tiks skaidrota arī darba devēju un nodarbināto atbildība. |  |
| 6. | Organizētas 24 ekskursijas, katrā apmācot 30 darba devējus vai viņu pārstāvjus | **Latvijas Darba devēju konfederācija**LDDK vērš uzmanību uz šādu redakcionālu neprecizitāti sadaļā “Uzdevums.Nr.2. Nodrošināt atbalstu uzņēmumiem, īpaši mikro un mazajiem uzņēmumiem, drošas un veselībai nekaitīgas darba vides izveidošanu”, 5.punktā norādot organizētājās ekskursijās apmācīt 30 darba devējus vai viņu pārstāvjus. Ievērojot projekta nosacījumus, LDDK kā ekskursiju organizators var nodrošināt ne vairāk kā 18 dalībniekus katrā mācību ekskursijā. | **Priekšlikums ņemts vērā.**  | Organizētas 24 ekskursijas, katrā apmācot 15 darba devējus vai viņu pārstāvjus |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Māra Vīksne

|  |
| --- |
| (par projektu atbildīgās amatpersonas vārds un uzvārds) |
| Darba attiecību un darba aizsardzības politikas departamenta vecākā eksperte |
| (amats) |
| Tālr. 67021526 |
| (tālruņa un faksa numurs) |
| Mara.Viksne@lm.gov.lv |
| (e-pasta adrese) |